SET ปิดร่วง 14 จุด รับปัจจัยลบตปท.-กลุ่มพลังงานกดดัน หลังราคาน้ำมันปรับลง
SET ปิดลบ 14 จุด รับปัจจัยลบตปท.-กลุ่มพลังงานกดดัน หลังราคาน้ำมันปรับลง แนวโน้มพรุ่งนี้คาดว่าดัชนีแกว่งไซด์เวย์ในกรอบ โดยให้แนวรับไว้ที่ 1,600 จุด และแนวต้าน 1,620-1,625 จุด
SET ปิดลบ 14 จุด รับปัจจัยลบตปท.-กลุ่มพลังงานกดดัน หลังราคาน้ำมันปรับลง แนวโน้มพรุ่งนี้คาดว่าดัชนีแกว่งไซด์เวย์ในกรอบ โดยให้แนวรับไว้ที่ 1,600 จุด และแนวต้าน 1,620-1,625 จุด
19 พ.ค. 2565

นางสาวธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ตลาดหุ้นไทยวันนี้ได้รับ Sentiment เชิงลบจากปัจจัยภายนอกประเทศเป็นหลักโดยเฉพาะปัจจัยการปรับขึ้นดอกเบี้ยและการดำเนินนโยบายทางการเงินที่เข้มงวดของธนาคารกลางสหรัฐ (เฟด) และราคาน้ำมันที่ปรับตัวลงลด แต่จากปัจจัยภายในประเทศที่มีความคาดหวังการฟื้นตัวของเศรษฐกิจ จากการกลับมาเปิดประเทศ การฟื้นตัวของการท่องเที่ยว และการเดินทางที่เพิ่มขึ้น ประคองให้ดัชนีรีบาวด์ขึ้นมายืนเหนือระดับ 1,600 จุดได้
อย่างไรก็ตามมองว่าดัชนีตลาดหุ้นไทยยังมีความเปราะบางค่อนข้างมากจากปัจจัยในต่างประเทศเป็นหลัก โดยควรระมัดระวังในช่วงของการประกาศตัวเลขสำคัญๆทางเศรษฐกิจของสหรัฐที่จะออกมากับความกังวลของการปรับขึ้นดอกเบี้ยของสหรัฐได้ แนวโน้มพรุ่งนี้คาดว่าดัชนีแกว่งไซด์เวย์ในกรอบ โดยให้แนวรับไว้ที่ 1,600 จุด และแนวต้าน 1,620-1,625 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
FTI มูลค่าการซื้อขาย 3,736.20 ล้านบาท ปิดที่ 3.84 บาท เพิ่มขึ้น 1.34 บาท
BDMS มูลค่าการซื้อขาย 2,168.80 ล้านบาท ปิดที่ 26.75 บาท ราคาไม่เปลี่ยนแปลง
PTTEP มูลค่าการซื้อขาย 2,045.97 ล้านบาท ปิดที่ 155.50 บาท ลดลง 3.00 บาท
KBANK มูลค่าการซื้อขาย 1,563.65 ล้านบาท ปิดที่ 142.00 บาท ลดลง 2.00 บาท
AOT มูลค่าการซื้อขาย 1,544.93 ล้านบาท ปิดที่ 68.00 บาท ราคาไม่เปลี่ยนแปลง